open-index/open-wikipedia-markdown huggingface dataset:
AR

Η συντομογραφία λατινικών χαρακτήρων **AR** ή **ar** ή **Ar** μπορεί  να αναφέρεται:

## AR
* Στην Αργεντινή, κατά ISO 3166-1, χώρα της Λατινικής Αμερικής.
** Στον .ar, τον top-level domain για την Αργεντινή στο διαδίκτυο
* Στο Αρκάνσας, πολιτεία των ΗΠΑ. 
* Σε νομίσματα το Argentum, λατιν. άργυρος δείχνει το μέταλλο κατασκευής.

## ar
* Στην Αραβική γλώσσα (κωδικός γλώσσας στο πρότυπο ISO 639, Alpha-2)

## Ar
* Στο Αργό, χημικό στοιχείο.
* Ως **A<sub>r</sub>** στο Ατομικό βάρος.
IT

Η συντομογραφία λατινικών χαρακτήρων  **IT** και **it** (άι-τι) μπορεί να αναφέρεται σε ένα από τα παρακάτω:

* Στην Ιταλία χώρα της Ευρώπης κατά ISO 3166-1 alpha-2.
** Στον .it  top-level domain κωδικό χώρας για την Ιταλία στο διαδίκτυο
* Στην Ιταλική γλώσσα (ISO 639-2).
* Αγγλικό ακρωνύμιο για τις τεχνολογίες πληροφοριών και επικοινωνίας (ΤΠΕ).
* It (αγγλικά), βιβλίο του 1986 από του Στίβεν Κινγκ.
Ορθογραφία

Με τον όρο **ορθογραφία** ονομάζουμε το σύνολο των κανόνων που αφορούν τη γραπτή απεικόνιση των λέξεων μιας γλώσσας. . Με αυτήν την έννοια στην ορθογραφία συμπεριλαμβάνονται οι κανόνες συλλαβισμού και η χρήση των σημείων στίξης. Στη φθογγογραφική γραφή, η ορθογραφία είναι συνήθως φωνητική, μορφολογική ή ιστορική. 

Η ορθογραφία, αν και παίζει καθοριστικό ρόλο στην εκπαίδευση αποτελεί σύμβαση και όχι εγγενές χαρακτηριστικό της γλώσσας. Μεγάλη επίδραση στην παγίωση των κανόνων της ορθογραφίας σε πολλές γλώσσες είχε η ανακάλυψη της τυπογραφίας.

Η ορθογραφία παραδοσιακά καθυστερεί σε σχέση με τη ζωντανή γλώσσα. Σε μια ζωντανή γλώσσα, αργά αλλά αδιάκοπα διαφοροποιείται η προφορά. Παράλληλα η γλώσσα μπορεί να περιέχει συνέχεια μεταβαλλόμενες διαλέκτους χωρίς επίσημους κανόνες ορθογραφίας.

## Δυσορθογραφία
Η συστηματική δυσκολία που συναντάται στην ορθογραφία και εμφανίζεται στην πρώιμη παιδική ηλικία αναφέρεται ως δυσορθογραφία. Δεν σχετίζεται πάντα με τη δυσκολία στην γραφή ή την ανάγνωση. Η διάγνωση για την δυσορθογραφία γίνεται κατά την ενήλικη ζωή, όταν άτομα που έχουν διαγνωστεί με δυσλεξία, έχουν αντιμετωπίσει τα προβλήματα ανάγνωσης, όμως τα προβλήματα ορθογραφίας επιμένουν. Η επικρατέστερη υποτιθέμενη αιτία για την εμφάνιση της δυσορθογραφίας συναντάται στο φωνολογικό έλλειμμα, το οποίο έγκειται στον προφορικό λόγο. Υπάρχει πληθώρα μεθόδων και τεχνικών διδασκαλίας για τη βελτίωση της ορθογραφικής δεξιότητας. Σύμφωνα με την επιστήμη της λογοθεραπείας η δυσορθογραφία είναι μια διαταραχή του λόγου και εντάσσεται στις μαθησιακές δυσκολίες.

## Παραπομπές


## Εξωτερικοί σύνδεσμοι
* 

Κατηγορία:Εφαρμοσμένη γλωσσολογία
1880

*Η παρούσα σελίδα αφορά το έτος 1880 κατά το [[Γρηγοριανό ημερολόγιο]] *

## Γεγονότα
*27 Ιανουαρίου - Ο Τόμας Έντισον λαμβάνει δίπλωμα ευρεσιτεχνίας για τη λάμπα πυρακτώσεως.
*30 Ιανουαρίου - Ο Ιωακείμ Γ΄ Μεγαλοπρεπής θέτει τα θεμέλια του νέου οικοδομήματος της Μεγάλης του Γένους Σχολής στο λόφο του Φαναρίου.
*18 Απριλίου - Ένας σίφωνας F4 χτυπά το Μάρσφιλντ στο Μιζούρι, σκοτώνοντας 99 ανθρώπους και τραυματίζοντας 100.
*7 Ιουνίου - Πόλεμος του Ειρηνικού: Λαμβάνει χώρα η μάχη της Αρίκα.
*24 Ιουνίου - Παρουσιάζεται για πρώτη φορά το *[[Εθνικός ύμνος του Καναδά|Ο Canada]]*, το τραγούδι που θα γίνει αργότερα ο εθνικός ύμνος του Καναδά.
*29 Ιουνίου - Η Γαλλία προσαρτά την Ταϊτή.
*27 Ιουλίου - Β΄ Αγγλοαφγανικός Πόλεμος: Μάχη της Μαϊβάντ. Οι αφγανικές δυνάμεις νικούν τον βρετανικό στρατό κοντά στη Μαϊβάντ του Αφγανιστάν. 
*1 Σεπτεμβρίου - Οι Βρετανοί νικούν τον στρατό του Αγιούμπ Χαν στη μάχη της Κανταχάρ, τερματίζοντας τον Β' Αγγλοαφγανικό Πόλεμο.
*9 Νοεμβρίου - Ισχυρός σεισμός χτυπά το Ζάγκρεμπ και καταστρέφει πολλά κτίρια, μεταξύ των οποίων και τον καθεδρικό ναό του Ζάγκρεμπ.

## Γεννήσεις

*10 Ιανουαρίου - Μανουέλ Αθάνια, Ισπανός πολιτικός
*18 Ιανουαρίου - Πάουλ Έρενφεστ, Αυστριακός φυσικός
*26 Ιανουαρίου - Ντάγκλας Μακάρθουρ, Αμερικανός στρατηγός
*8 Φεβρουαρίου - Φραντς Μαρκ, Γερμανός καλλιτέχνης
*17 Φεβρουαρίου - Καπετάν Άγρας, Έλληνας μακεδονομάχος
*30 Μαρτίου - Σον Ο'Κέισι, Ιρλανδός δραματουργός
*3 Απριλίου - Όττο Βάινινγκερ, Αυστριακός συγγραφέας
*6 Μαΐου - Ερνστ Λούντβιχ Κίρχνερ, Γερμανός ζωγράφος
*13 Μαΐου - Αιμίλιος Ριάδης, Έλληνας συνθέτης
*29 Μαΐου - Όσβαλντ Σπένγκλερ, Γερμανός φιλόσοφος
*27 Ιουνίου - Έλεν Κέλερ, Αμερικανίδα συγγραφέας
*25 Αυγούστου - Γκυγιώμ Απολλιναίρ, Γάλλος ποιητής
*31 Αυγούστου - Βιλελμίνη, βασίλισσα της Ολλανδίας
*13 Σεπτεμβρίου - Τζέσι Λάσκι, Αμερικανός κινηματογραφικός παραγωγός
*24 Σεπτεμβρίου - Σάρα Κνάους, Αμερικανίδα υπεραιωνόβια
*1 Νοεμβρίου - Άλφρεντ Βέγκενερ, Γερμανός γεωφυσικός και μετεωρολόγος
*3 Νοεμβρίου - Αύρα Θεοδωροπούλου, Ελληνίδα μουσικός και ακτιβίστρια
*6 Νοεμβρίου - Ρόμπερτ Μούζιλ, Αυστριακός συγγραφέας  
*9 Νοεμβρίου - Τζάιλς Γκίλμπερτ Σκοτ, Άγγλος αρχιτέκτονας
*28 Νοεμβρίου - Αλεξάντρ Μπλοκ, Ρώσος ποιητής
*3 Δεκεμβρίου - Φέντορ φον Μποκ, Γερμανός στρατάρχης
*Στέφανος Γρανίτσας, Έλληνας συγγραφέας
*Ιωάννης Θεοτόκης, Έλληνας πολιτικός
*Κώστας Καρίπης, Έλληνας ρεμπέτης τραγουδιστής
*Ιωάννης Μαλοκίνης, Έλληνας κολυμβητής
*Νικόλαος Πύρζας, Έλληνας οπλαρχηγός
*Θεόδωρος Συναδινός, Έλληνας θεατρικός συγγραφέας
*Χρυσόστομος Β', Αρχιεπίσκοπος Αθηνών και πάσης Ελλάδος

## Θάνατοι

*4 Ιανουαρίου - Άνσελμ Φόιερμπαχ, Γερμανός ζωγράφος
*8 Μαΐου - Γκυστάβ Φλωμπέρ, Γάλλος συγγραφέας
*5 Οκτωβρίου - Ουίλιαμ Λάσελ, Άγγλος αστρονόμος
*5 Οκτωβρίου - Ζακ Όφενμπαχ, Γερμανός συνθέτης, Νικόδημος Ιερομόναχος ο εξ Ιωαννίνοις  
*27 Οκτωβρίου - Θρασύβουλος Ζαΐμης, Έλληνας πολιτικός
*20 Δεκεμβρίου - Ζώρζης Δρομοκαΐτης, Έλληνας ευεργέτης
*22 Δεκεμβρίου - Τζορτζ Έλιοτ, Αγγλίδα συγγραφέας
*Κωνσταντίνος Προβελέγγιος, Έλληνας πολιτικός

## Εξωτερικοί σύνδεσμοι
* 

Κατηγορία:Έτη
ID

Η συντομογραφία λατινικών χαρακτήρων **ID** ή **Id** ή **id** (στην αγγλική γλώσσα προφέρεται άι-ντι) μπορεί να αναφέρεται:

* Στην Ινδονησία (ISO 3166-1 alpha-2)
* Στην Ινδονησιακή γλώσσα (ISO 639 alpha-2 **id**)
* Στο Άινταχο, (Idaho)
* Στο Εκείνο, Εγώ και Υπερεγώ (**Id**, ego and super-ego), στην ψυχολογία.
Σαρλ Φουριέ

Ο **Φρανσουά Μαρί Σαρλ Φουριέ** (γαλλικά: *François Marie Charles Fourier*, Μπεζανσόν, Γαλλία, 7 Απριλίου 1772 - 10 Οκτωβρίου 1837) ήταν Γάλλος φιλόσοφος, σημαντικός πρώιμος σοσιαλιστής διανοητής, και πρόδρομος του ουτοπικού σοσιαλισμού.

Μερικές από τις κοινωνικές και ηθικές απόψεις του Φουριέ, που θεωρήθηκαν ριζοσπαστικές στην εποχή του, αποτελούν κυρίαρχη σκέψη στη σύγχρονη κοινωνία. Για παράδειγμα, στον Φουριέ πιστώνεται η δημιουργία της λέξης *[[φεμινισμός]]* το 1837.

Αποκήρυξε τα υπάρχοντα συστήματα και ακολούθησε το «πιστεύω» του: τα ένστικτα του ανθρώπου σωστά διοχετευμένα θα οδηγούσαν στην κοινωνική αρμονία. Οι κοινωνικές απόψεις και οι προτάσεις του Φουριέ ενέπνευσαν ένα ολόκληρο κίνημα συνειδητών κοινοτήτων.

Ο Φουριέ δήλωσε ότι το μυστικό της κοινωνικής επιτυχίας είναι το ενδιαφέρον και η συνεργασία. Έτσι η κοινωνία θα έβλεπε τεράστια βελτίωση στα επίπεδα παραγωγικότητάς της. Οι εργαζόμενοι θα ανταμείβονταν για την εργασία τους ανάλογα με τη συνεισφορά τους.

Οι σοσιαλιστικές αποικίες που σχεδίαζε ο Φουριέ ονομάστηκαν  (phalanstères). Επρόκειτο για κτίρια όπου θα ζούσαν όλοι και οι δουλειές θα μοιράζονταν σύμφωνα με τις φυσικές τάσεις του κάθε μέλους. Στα κτιριακά αυτά συγκροτήματα τα ανώτερα διαμερίσματα θα τα είχαν οι πλουσιότεροι και τα ισόγεια οι φτωχότεροι. Ο πλούτος καθοριζόταν από τη δουλειά κάποιου και οι εργασίες αναθέτονταν με βάση τα ενδιαφέροντα και τις επιθυμίες του ατόμου. Υπήρχαν κίνητρα: οι δουλειές που μπορεί να μην απολαμβάνουν οι άνθρωποι θα λάμβαναν υψηλότερη αμοιβή.

Ο Φουριέ χαρακτήρισε τη φτώχεια (όχι την ανισότητα) ως την κύρια αιτία της αταξίας στην κοινωνία και πρότεινε να εξαλειφθεί με αρκετά υψηλούς μισθούς και με ένα «αξιοπρεπές ελάχιστο» για όσους δεν ήταν σε θέση να εργαστούν. Ήταν επίσης υποστηρικτής των δικαιωμάτων των γυναικών σε μια χρονική περίοδο όπου επιρροές όπως ο Ζαν Ζακ Ρουσσώ ήταν κυρίαρχες. Πίστευε ότι όλες οι σημαντικές θέσεις εργασίας πρέπει να είναι ανοικτές στις γυναίκες, βάσει των δεξιοτήτων και των ικανοτήτων, και όχι να αποκλείονται λόγω φύλου. Αναγνώριζε τις γυναίκες ως ανεξάρτητα άτομα, και όχι ως το «έτερον ήμισυ», και υποστήριξε τη σεξουαλική διαφορετικότητα. 

Ο Φουριέ ενέπνευσε αργότερα μια ποικιλία επαναστατικών στοχαστών και συγγραφέων.

## Εργογραφία
**Théorie des Quatres Mouvements et des Destinées Générales* (The Social Destiny of Man) 1809
**Théorie de l'Unité Universelle* (2 τόμοι)
**Le nouveau monde industriel et sociétaire* (The New World of Communal Activity) 1829
**The False Division of Labour*
**Le charme composé*
**[[Citerlogue]]*
**Le Nouveau monde amoureux*

## Έργα του Σαρλ Φουριέ στα νέα ελληνικά
* *Αναλυτικός κατάλογος των κερατάδων*. Μετάφρ. Σοφία Διονυσοπούλου. «Άγρα», Αθ. 2009. 
* *Ο νέος ερωτικός κόσμος*. Τελική σύνθεση. Μετάφρ. Γιάννης Καυκιάς, Πρόλογος Βασίλης Καραποστόλης, Επιμ. Ξανθίππη Τσελέντη. «Πολύτροπον», Αθ. 2003.

## Παραπομπές


## Εξωτερικοί σύνδεσμοι

* https://web.archive.org/web/20040416231140/http://reference.allrefer.com/encyclopedia/F/FourierC.html

Κατηγορία:Γάλλοι φιλόσοφοι
Κατηγορία:Φιλόσοφοι του 19ου αιώνα
Κατηγορία:Γάλλοι σοσιαλιστές
Κατηγορία:Ουτοπιστές
Κβαντική κατάσταση

Στην Κβαντική Μηχανική η έννοια της **κβαντικής κατάστασης** είναι αφηρημένη και χρησιμοποιείται για να περιγράψει την κατάσταση στην οποία βρίσκεται ένα κβαντικό αντικείμενο. 
Η κβαντική κατάσταση αναπαριστάται από ένα μαθηματικό αντικείμενο, όπως μία κυματοσυνάρτηση ή ένα density operator.

Όλη η πληροφορία που είναι δυνατόν να γνωρίζουμε για το συγκεκριμένο αντικείμενο περιέχεται στην μαθηματική της αναπαράσταση και μπορούμε να την εξάγουμε χρησιμοποιώντας τον κατάλληλο φορμαλισμό.
Δηλαδή η λύση της εξίσωσης του Schrödinger(Σρόντινγκερ) είναι η κβαντική κατάσταση του ηλεκτρονίου. Σε ένα άτομο το ηλεκτρόνιο μπορεί να πάρει πολλές κβαντικές καταστάσεις, κάθε μία από τις οποίες είναι μοναδική.

## Βιβλιογραφία
*

Κατηγορία:Κβαντική μηχανική
Στοιχειώδες σωματίδιο

[μικρογραφία|500x500εσ|Σύνοψη των σωματιδίων και των δυνάμεων της [Σωματιδιακή φυσική|σωματιδιακής φυσικής]]
Κατά τη Σωματιδιακή Φυσική **στοιχειώδες σωματίδιο** χαρακτηρίζεται το μικρότερο δομικό σωματίδιο της ύλης που έχει ανακαλυφθεί και που δεν διαιρείται περαιτέρω, τουλάχιστον με τα σημερινά δεδομένα σε ακόμη μικρότερα. Συνεπώς ένα **στοιχειώδες σωματίδιο** είναι ένα σωματίδιο που δεν έχει εσωτερική δομή, δεν αποτελείται δηλαδή από άλλα σωματίδια. Τα στοιχειώδη σωματίδια αποτελούν τα δομικά υλικά όλων των άλλων σωματίων (υποατομικών).

Τα στοιχειώδη σωματίδια, για την πληρέστερη μελέτη τους, κατατάχθηκαν σε δυο κύριες κατηγορίες: 
* Τα σωματίδια δομής, τα φερμιόνια, που συμμετέχουν στη δομή της ύλης (αυτά είναι τα κουάρκ και τα λεπτόνια), και στα
* Τα σωματίδια φορείς, που είναι μποζόνια, και είναι φορείς των δυνάμεων. Αυτά είναι το φωτόνιο (ηλεκτρομαγνητική δύναμη), τα W και Z μποζόνια (ασθενής αλληλεπίδραση), το γκλουόνιο (ισχυρή αλληλεπίδραση) και το υποθετικό βαρυτόνιο (βαρυτική δύναμη).

Σύμφωνα με τον παραπάνω ορισμό, τα αδρόνια, (συνδυασμοί κουάρκ), όπως π.χ. το πρωτόνιο, το νετρόνιο και το πιόνιο, δεν θεωρούνται στοιχειώδη σωμάτια αφού σήμερα ξέρουμε ότι έχουν δομή και συγκεκριμένα σύμφωνα με το καθιερωμένο μοντέλο, αποτελούνται από κουάρκ τα οποία θεωρούνται τα "πραγματικά" στοιχειώδη σωμάτια, τα έσχατα δηλαδή δομικά στοιχεία της ύλης. Καθώς όμως τα κουάρκ δεν έχουν ελεύθερη κατάσταση, αρκετοί όταν αναφέρονται σε στοιχειώδη σωμάτια εννοούν και τα αδρόνια. Όχι με την έννοια ότι δεν έχουν δομή, αλλά με την έννοια ότι δεν μπορούν να χωριστούν στα συστατικά τους. Αρκετοί διατηρούν έτσι την ιστορική ονομασία "στοιχειώδη" για τα αδρόνια, σε αναλογία με τα άτομα: παρόλο που σήμερα γνωρίζουμε ότι τα άτομα μπορούν να διασπαστούν, αν και για τις χημικές αντιδράσεις ο χαρακτηρισμός "άτομα" είναι επιτυχημένος.

Ο κλάδος της φυσικής που ασχολείται με τη θεωρητική αντιμετώπιση των προβλημάτων που αφορούν τα στοιχειώδη σωματίδια, είναι η Σωματιδιακή Φυσική. Η πειραματική διαδικασία απαιτεί πολύπλοκα και δαπανηρά συστήματα, που βασίζεται κυρίως στους επιταχυντές σωματιδίων, όπου με την επιτάχυνση διάφορων τύπων σωματιδίων και τη σύγκρουση μεταξύ τους, μπορούμε να τα "διασπάσουμε" στα πιο στοιχειώδη τους μέρη, μελετώντας έτσι τη δομή της ύλης αλλά και ανακαλύπτοντας νέα σωματίδια. Για να επιτυχθεί όμως αυτό, στα επιταχυνόμενα σωματίδια παρέχονται τεράστια ποσά ενέργειας.

Κατηγορία:Σωματιδιακή φυσική
Σπιν

Στην φυσική το **σπιν** είναι η **ιδιοστροφορμή** των σωματιδίων. Πρόκειται για μια κβαντομηχανική ιδιότητα χωρίς αναλογία στην κλασική μηχανική. Ενώ στην κλασική μηχανική η στροφορμή είναι ιδιότητα που σχετίζεται με περιστροφές εκτεταμένων αντικειμένων το σπιν δεν σχετίζεται με περιστροφές εσωτερικών μαζών αλλά είναι εσωτερικό χαρακτηριστικό τού ίδιου τού σωματιδίου. Το ότι το spin δεν είναι ιδιοπεριστροφή, φαίνεται καθαρά στη σκέδαση σωματιδίων. Η ιδιοπεριστροφή των σωματιδίων προφανώς αλλάζει μετά τη σκέδαση. Το σπιν όμως όχι. Άρα είναι ένα καθαρά κβαντικό μέγεθος. Τα μποζόνια έχουν ακέραιο σπιν (1,2,3) και τα φερμιόνια ημιακέραιο (1/2, -1/2). 

## Ιδιότητες ιδιοστροφορμής
* Για τιμή του **ms** ίση με *1/2* ή *σπιν προς τα πάνω* (↑) το ηλεκτρόνιο περιστρέφεται γύρω από τον άξονα του με φορά *αντίθετη από αυτή των δεικτών του ρολογιού*.
* Για τιμή του **ms** ίση με *-1/2* ή *σπιν προς τα κάτω* (↓) το ηλεκτρόνιο περιστρέφεται γύρω από τον άξονα του με φορά *σύμφωνη με αυτή των δεικτών του ρολογιού*.
* Ο κβαντικός αριθμός του σπιν δεν συμμετέχει στη μεταβολή της ενέργειας του ηλεκτρονίου, ούτε στον καθορισμό του Ατομικού τροχιακού.
* Η κατανομή ηλεκτρονίων στα τροχιακά μιας υποστιβάδας γίνεται με τέτοιο τρόπο, ώστε να προκύπτει το *μέγιστο συνολικό σπιν* σύμφωνα με τον Κανόνα του Hund.

Κατηγορία:Φυσικά μεγέθη
Κατηγορία:Κβαντική θεωρία πεδίου
Κατηγορία:Περιστροφική συμμετρία
29 Φεβρουαρίου

28 Φεβρουαρίου | **29 Φεβρουαρίου** | 1 Μαρτίου

----
Η **29η Φεβρουαρίου** είναι η 60ή ημέρα του δίσεκτου έτους κατά το Γρηγοριανό ημερολόγιο. Υπολείπονται 306 ημέρες. Τα έτη που έχουν 29 μέρες στο Φεβρουάριο είναι εξ ορισμού δίσεκτα.

## Γεγονότα

*1504 - Στην Τζαμάικα, ο Χριστόφορος Κολόμβος, γνωρίζοντας ότι θα γίνει έκλειψη Σελήνης, χρησιμοποιεί τη γνώση του για να πείσει τους ιθαγενείς να του παράσχουν προμήθειες.
*1720 - Η Ουλρίκα-Ελεονώρα, βασίλισσα της Σουηδίας, παραιτείται υπέρ του συζύγου της, Φρειδερίκου, ο οποίος γίνεται βασιλιάς στις 24 Μαρτίου.
*1768 - Πολωνοί ευγενείς σχηματίζουν τη Συνομοσπονδία του Μπαρ.
*1916 - Το Ηνωμένο Βασίλειο προσαρτά το Τοκελάου.
*1920 - Η Εθνική Συνέλευση της Τσεχοσλοβακίας εγκρίνει το Σύνταγμα.
*1940 - Για την ερμηνεία της ως "Μάμι" στο *[[Όσα Παίρνει ο Άνεμος (ταινία)|Όσα Παίρνει ο Άνεμος]]*, η Χάτι ΜακΝτάνιελ γίνεται η πρώτη Αφροαμερικανίδα που κερδίζει βραβείο Όσκαρ. 
*1940 - Σοβιετοφινλανδικός πόλεμος του 1939: Η Φινλανδία ξεκινά ειρηνευτικές διαπραγματεύσεις.
*1940 - Λόγω του Β΄ Παγκοσμίου Πολέμου, ο φυσικός Έρνεστ Ορλάντο Λόρενς παραλαμβάνει το βραβείο Νόμπελ Φυσικής του 1939 σε μία τελετή που πραγματοποιείται στο Σαν Φρανσίσκο. 
*1944 - Οι τρεις κυριότερες ελληνικές αντιστασιακές οργανώσεις, ΕΑΜ-ΕΛΑΣ, ΕΔΕΣ και ΕΚΚΑ, υπογράφουν τη Συμφωνία της Πλάκας - Μυρόφυλλου.
*1960 - Σεισμός μεγέθους 5,7 βαθμών της κλίμακας Ρίχτερ κλονίζει το παράκτιο Μαρόκο, καταστρέφοντας το Αγκαντίρ και αφήνοντας πίσω του πάνω από 12.000 νεκρούς και άλλους τόσους τραυματίες.
*1996 - Τερματίζεται επίσημα η πολιορκία του Σαράγεβο.
*2004 - Μετά από πραξικόπημα, ο Ζαν-Μπετράν Αριστίντ απομακρύνεται από τη θέση του προέδρου της Αϊτής.

## Γεννήσεις
*1468 - Πάπας Παύλος Γ΄
*1528 - Αλβέρτος Ε΄, δούκας της Βαυαρίας
*1792 - Τζοακίνο Ροσσίνι, Ιταλός συνθέτης
*1860 - Χέρμαν Χόλεριθ, Αμερικανός στατιστικολόγος
*1864 - Άντολφ Βέλφλι, Ελβετός καλλιτέχνης
*1928 - Σέυμουρ Παπέρτ, Νοτιοαφρικανός μαθηματικός
*1940 - Βαρθολομαίος, Πατριάρχης Κωνσταντινουπόλεως
*1956 - Αϊλίν Γουόρνος, Αμερικανίδα δολοφόνος
*1956 - Τόμι Ρεμενγκεσάου, πρόεδρος του Παλάου
*1980 - Μιχάλης Μουρούτσος, Έλληνας αθλητής του ταεκβοντό
*1988 - Μπένεντικτ Χέβεντες, Γερμανός ποδοσφαιριστής
*2000 - Φεράν Τόρες, Ισπανός ποδοσφαιριστής

## Θάνατοι
*1868 - Λουδοβίκος Α΄, βασιλιάς της Βαυαρίας
*1992 - Ιωάννης Γιαλόφας, Έλληνας πολιτικός
*2004 - Τατζιντέν Μπεν Σαΐντ Μασούντε, πολιτικός από τις Κομόρες
*2012 - Βασίλης Τσιβιλίκας, Έλληνας ηθοποιός

## Αργίες και εορτές
### [[Ορθόδοξη Εκκλησία]]

Κατηγορία:Ημέρες του έτους
Φυσική επιταχυντών

Η **Φυσική Επιταχυντών** ασχολείται με τα προβλήματα της κατασκευής και λειτουργίας επιταχυντών σωματιδίων.

Τα πειράματα που γίνονται στους επιταχυντές δεν θεωρούνται τμήμα της **φυσικής επιταχυντών**. Αυτά ανήκουν (ανάλογα με τον επιταχυντή στον οποίο γίνονται) στη Σωματιδιακή Φυσική, στην Πυρηνική Φυσική, στη Φυσική Υλικών κ.λπ.

Κατηγορία:Πυρηνική φυσική

Κατηγορία:Επιταχυντές
Επιταχυντής σωματιδίων

μικρογραφία|Επιταχυντής σωματιδίων
Γενικά **επιταχυντής σωματίδιων** ονομάζεται μια ειδική μηχανική διάταξη που μπορεί και επιταχύνει σωματιδία σε μεγάλες ταχύτητες, που μπορεί να φτάσουν ένα σημαντικό ποσοστό της ταχύτητας του φωτός.

Στη πραγματικότητα ο *επιταχυντής σωματιδίων* επιταχύνει δέσμες φορτισμένων σωματιδίων (π.χ. πρωτονίων και ηλεκτρονίων) κατά μήκος μιας τροχιάς, χρησιμοποιώντας ηλεκτρικά και μαγνητικά πεδία. Όταν πλέον οι δέσμες των σωματιδίων αυτών αναπτύξουν πολύ μεγάλη ταχύτητα οδηγούνται σε σύγκρουση με άλλα σωματίδια καλούμενα *σωματίδια στόχοι*. Άλλες φορές, δέσμες σωματιδίων που κινούνται σε αντίθετες κατευθύνσεις συγκρούονται στο εσωτερικό του επιταχυντή με συνέπεια να δημιουργούν νέα σωματίδια. Ειδικές ανιχνευτικές διατάξεις καθώς και υπολογιστές μπορούν και καταγράφουν τις τροχιές των σωματιδίων αυτών καθώς και τις εκτροπές και τροχιές των νέων σωματιδίων που προκύπτουν μετά τις συγκρούσεις των πρώτων.

Τα σωματίδια περιέχονται σε έναν σωλήνα κενού έτσι ώστε να μην χάνουν ενέργεια χτυπώντας σε μόρια αέρα. Σε επιταχυντές υψηλής ενέργειας, τετραπολικοί μαγνήτες χρησιμοποιούνται για να εστιάσουν τα σωματίδια σε μία δέσμη και να αποτρέψουν την μεταξύ τους ηλεκτροστατική ή απωστική δύναμη που θα μπορούσε να τα εκτρέψει.

Υπάρχουν δύο βασικοί τύποι επιταχυντών, οι γραμμικοί και οι κυκλικοί.

## Γραμμικοί Επιταχυντές

Στον γραμμικό επιταχυντή τα σωματίδια επιταχύνονται πάνω σε μια ευθύγραμμη τροχιά, προσπίπτοντας στο στόχο τους. Σημαντική εφαρμογή βρίσκουν σε θεραπείες κατά του καρκίνου.

Ο ιατρικός γραμμικός επιταχυντής είναι ένα ραδιοθεραπευτικό μηχάνημα, το οποίο επιταχύνει ηλεκτρόνια. Οι υψηλής ενέργειας ακτινοβολίες διεισδύουν βαθειά μέσα στο σώμα και διαλύουν τους καρκινικούς ιστούς, ενώ τα ηλεκτρόνια διεισδύουν μόνο σε βαθύτερες κυτταρικές δομές. Διαφορετικές ακτινοβολίες επιτρέπουν μία ποικιλία τέτοιων συνδυασμών!

## Κυκλικοί Επιταχυντές
Αυτοί αναγκάζουν τα σωμάτια να γυρίζουν σε μια κυκλική τροχιά, δίνοντάς τους όλο και περισσότερη ενέργεια σε κάθε περιστροφή. Υπάρχουν πολλά είδη κυκλικών επιταχυντών όπως το σύγχροτρο, το κύκλοτρο και το συγχροκύκλοτρο, τα οποία αποτελούν πολύτιμα εργαλεία στην έρευνα της φυσικής υψηλών ενεργειών.

## Δείτε επίσης
*Φυσική Επιταχυντών

## Εξωτερικοί σύνδεσμοι
* 

Κατηγορία:Επιταχυντές
Φυσική πλάσματος

Η **Φυσική Πλάσματος** είναι το πεδίο της Φυσικής που μελετά τη δυναμική συμπεριφορά του πλάσματος.

Σύντομα, είναι η μελέτη των στατιστικών ιδιοτήτων ενός συνόλου ελεύθερων φορτισμένων σωματιδίων που μακροσκοπικά είναι ηλεκτρικά ουδέτερο και λέγεται πλάσμα.


Πλασματος
Νόμος διατήρησης

Στη φυσική, ένας **νόμος διατήρησης** αναφέρει ότι μία συγκεκριμένη, μετρήσιμη ποσότητα (δηλ. ένα φυσικό μέγεθος) ενός απομονωμένου φυσικού συστήματος δεν μεταβάλλεται καθώς το σύστημα εξελίσσεται στον χώρο και τον χρόνο. Οι γνωστοί, με τα μέχρι τώρα πειραματικά δεδομένα, νόμοι διατήρησης στη φυσική είναι:

* διατήρηση της ενέργειας (που συμπεριλαμβάνει, σε σχετικιστικούς υπολογισμούς, και τη μάζα)
* διατήρηση της μάζας
* διατήρηση της ορμής
* διατήρηση της στροφορμής
* διατήρηση του ηλεκτρικού φορτίου
* διατήρηση του χρώματος
* διατήρηση της μαγνητικής ροής

Υπάρχουν επίσης νόμοι διατήρησης στη σωματιδιακή φυσική, όπως αυτοί για το σπιν, τον βαρυονικό αριθμό, την παραδοξότητα (strangeness), την ομοτιμία και τη συμμετρία στο χρόνο.

## Θεώρημα Νέτερ

## Το θεώρημα της [[Έμμυ Νέδερ|Νέτερ]] (Noether) εκφράζει την ισοδυναμία που υπάρχει μεταξύ των νόμων διατήρησης και του αναλλοίωτου των φυσικών νόμων κάτω από ορισμένους μετασχηματισμούς (συνήθως αναφέρονται ως [[συμμετρία|συμμετρίες]]).
Για παράδειγμα: 
* Η ομογένεια του χρόνου (συμμετρία ως προς χρονικές μετατοπίσεις) συνεπάγεται τη διατήρηση της ενέργειας, 
* Η ομογένεια του χώρου (συμμετρία ως προς χωρικές μετατοπίσεις) συνεπάγεται τη διατήρηση της ορμής και 
* Η ισοτροπία του χώρου (συμμετρία ως προς στροφή προς οποιαδήποτε κατεύθυνση στο χώρο) συνεπάγεται τη διατήρηση της στροφορμής.

## Παρατηρήσεις
Οι νόμοι διατήρησης επομένως είναι απόρροια αλλά και θεμέλιο της κατανόησης του χωρόχρονου όπως τον ξέρουμε σήμερα και ισχύουν, τουλάχιστον μέχρι εκεί που μπορεί να φτάσει η ακρίβεια των πειραμάτων μας. Η μόνη εξαίρεση έχει παρατηρηθεί στις συμμετρίες των ασθενών αλληλεπιδράσεων. Σε αυτές έχει παρατηρηθεί παραβίαση της διατήρησης της ομοτιμίας και της συμμετρίας χρόνου. Η ταυτόχρονη όμως συμμετρία ομοτιμίας-χρόνου-φορτίου (CPT) ισχύει πάντοτε.

## Εξωτερικοί σύνδεσμοι
* 


Διατηρηση
Διατηρηση
1857

*Η παρούσα σελίδα αφορά το έτος 1857 κατά το [[Γρηγοριανό ημερολόγιο]] *

## Γεγονότα
*9 Ιανουαρίου - Ισχυρός σεισμός μεγέθους 7,9 βαθμών της κλίμακας Ρίχτερ χτυπά την κεντρική και νότια Καλιφόρνια.
*24 Ιανουαρίου - Ιδρύεται στην Καλκούτα το Πανεπιστήμιο της Καλκούτας ως το πρώτο διεπιστημονικό σύγχρονο πανεπιστήμιο στη νότια Ασία. 
*18 Απριλίου - Εκδίδεται το "*Βιβλίο των Πνευμάτων*" του Αλλάν Καρντέκ, σηματοδοτώντας τη γέννηση του Πνευματισμού στη Γαλλία.
*10 Μαΐου - Ινδική εξέγερση του 1857: Ξεκινά ο πρώτος πόλεμος ανεξαρτησίας της Ινδίας.
*11 Μαΐου - Ινδική εξέγερση του 1857: οι Ινδοί επαναστάτες καταλαμβάνουν το Δελχί από τους Βρετανούς.
*18 Ιουλίου - Ιδρύεται στη Βομβάη το πανεπιστήμιο της Βομβάης.
*24 Οκτωβρίου - Ιδρύεται στο Σέφιλντ της Αγγλίας η Σέφιλντ Φ.Κ., το παλαιότερο στον κόσμο ποδοσφαιρικό σωματείο που είναι ακόμα ενεργό. 
*13 Νοεμβρίου - Παραιτείται η κυβέρνηση του Δημητρίου Βούλγαρη και σχηματίζεται νέα κυβέρνηση υπό τον Αθανάσιο Μιαούλη.
*31 Δεκεμβρίου - Η Βασίλισσα Βικτώρια επιλέγει την Οττάβα για πρωτεύουσα του Καναδά.

## Γεννήσεις

*12 Ιανουαρίου - Κνουτ Ώνγκστρεμ, Σουηδός φυσικός
*23 Ιανουαρίου - Άντριγια Μοχορόβιτσιτς, Κροάτης μετεωρολόγος και σεισμολόγος
*12 Φεβρουαρίου - Ευγένιος Ατζέ, Γάλλος φωτογράφος
*22 Φεβρουαρίου - Ρόμπερτ Μπέηντεν-Πάουελ, Άγγλος στρατιωτικός και ιδρυτής του Προσκοπισμού
*22 Φεβρουαρίου - Χάινριχ Χερτζ, Γερμανός φυσικός
*5 Μαρτίου - Άγγελος Γιαλλινάς, Έλληνας ζωγράφος
*11 Μαρτίου - Γιόχαν Φρίντολφ Χάγκφορς, Φινλανδός συνθέτης
*15 Μαρτίου - Κρίστιαν Μίκελσεν, Νορβηγός πολιτικός
*23 Απριλίου - Ρουτζέρο Λεονκαβάλο, Ιταλός συνθέτης
*31 Μαΐου - Πάπας Πίος ΙΑ΄
*2 Ιουνίου - Έντουαρντ Έλγκαρ, Άγγλος συνθέτης
*11 Ιουνίου - Αντόνι Γκραμπόφσκι, Πολωνός χημικός μηχανικός
*15 Αυγούστου - Άλμπερτ Μπαλλίν, Γερμανός επιχειρηματίας
*10 Σεπτεμβρίου - Γιουσούφ Ιζζεντίν Εφέντι, Οθωμανός πρίγκιπας
*17 Σεπτεμβρίου - Κονσταντίν Τσιολκόφσκι, Ρώσος επιστήμονας και εφευρέτης
*15 Νοεμβρίου - Μιχαήλ Αλεξέγιεβ, Ρώσος στρατηγός
*26 Νοεμβρίου - Φερντινάντ ντε Σωσσύρ, Ελβετός γλωσσολόγος
*26 Νοεμβρίου - Μιχαήλ Σαβόφ, Βούλγαρος στρατιωτικός
*27 Νοεμβρίου - Τσαρλς Σκοτ Σέρινγκτον, Άγγλος φυσιολόγος
*28 Νοεμβρίου - Αλφόνσος ΙΒ', βασιλιάς της Ισπανίας
*3 Δεκεμβρίου - Τζόζεφ Κόνραντ, Πολωνός συγγραφέας
*15 Δεκεμβρίου - Ουίλιαμ Χάουαρντ Ταφτ, 27ος πρόεδρος των Η.Π.Α. 
*16 Δεκεμβρίου - Έντουαρντ Έμερσον Μπάρναρντ, Αμερικανός αστρονόμος
*Αναστάσιος Παπούλας, Έλληνας στρατιωτικός
*Παύλος Ραζέλος, Έλληνας αρχηγός της Χωροφυλακής
*Βαλέριος Στάης, Έλληνας αρχαιολόγος
*Κωνσταντίνος Τρικούπης, Έλληνας στρατιωτικός και πολιτικός
*Ρεσάμ Χαλίλ Πασάς, Τούρκος ζωγράφος
*Χρήστος Τσούντας, Έλληνας αρχαιολόγος

## Θάνατοι

*9 Φεβρουαρίου - Διονύσιος Σολωμός, Έλληνας ποιητής
*15 Φεβρουαρίου - Μιχαήλ Γκλίνκα, Ρώσος συνθέτης
*29 Απριλίου - Σαρλ Λουσιέν Βοναπάρτης, Γάλλος φυσιοδίφης και ορνιθολόγος
*2 Μαΐου - Αλφρέ ντε Μυσσέ, Γάλλος ποιητής
*23 Μαΐου - Ωγκυστέν-Λουί Κωσύ, Γάλλος μαθηματικός
*21 Ιουνίου -Λουί Ζακ Θενάρ Γάλλος χημικός,
*29 Μαΐου - Αυγουστίνα της Αραγωνίας, Ισπανή ηρωίδα
*5 Σεπτεμβρίου - Ογκίστ Κοντ, Γάλλος φιλόσοφος
* Ανδρέας Ίσκος, Έλληνας αγωνιστής

## Εξωτερικοί σύνδεσμοι
* 

Κατηγορία:Έτη
Σπρίνγκφιλντ (Ιλινόις)

Το **Σπρίνγκφιλντ** () είναι η πρωτεύουσα της πολιτείας του Ιλινόι των Ηνωμένων Πολιτειών. Η πόλη ιδρύθηκε το 1819. Κατά την απογραφή του 2020 είχε 114.394 κατοίκους. 

Το Σπρίνγκφιλντ κατοικήθηκε από Ευρωπαίους Αμερικανούς στα τέλη της δεκαετίας του 1810, περίπου την εποχή που το Ιλινόι έγινε πολιτεία. Ο διασημότερος ιστορικός κάτοικος ήταν ο Αβραάμ Λίνκολν, ο οποίος έζησε στο Σπρίνγκφιλντ από το 1837 έως το 1861, όταν πήγε στον Λευκό Οίκο ως Πρόεδρος των Ηνωμένων Πολιτειών Αμερικής. Τα σημαντικότερα τουριστικά αξιοθέατα περιλαμβάνουν πολλές τοποθεσίες που συνδέονται με το Λίνκολν, όπως η Προεδρική Βιβλιοθήκη και Μουσείο Αβραάμ Λίνκολν, η Οικία του Λίνκολν, το Παλαιό Πολιτειακό Καπιτώλιο, τα Δικηγορικά Γραφεία Λίνκολν-Χέρντον και ο Τάφος του Λίνκολν στο νεκροταφείο Όουκ Ριτζ. Σε μεγάλο βαθμό με τις προσπάθειες του Λίνκολν και άλλων νομοθετών της περιοχής, καθώς και λόγω της κεντρικής του τοποθεσίας, το Σπρίνγκφιλντ έγινε πρωτεύουσα της πολιτείας το 1839.

## Παραπομπές


## Εξωτερικοί σύνδεσμοι

* 
*  

Κατηγορία:Πόλεις του Ιλινόι
Κατηγορία:Έδρες κομητειών του Ιλινόι
1853

*Η παρούσα σελίδα αφορά το έτος 1853 κατά το [[Γρηγοριανό ημερολόγιο]] *

## Γεγονότα
*6 Ιανουαρίου - Ο εκλεγμένος πρόεδρος των Ηνωμένων Πολιτειών Φράνκλιν Πιρς και η οικογένειά του εμπλέκονται σε σιδηροδρομικό δυστύχημα στη Μασαχουσέτη, στο οποίο σκοτώνεται ο 11χρονος γιος του προέδρου, Μπέντζαμιν Πιρς.
*19 Ιανουαρίου - Η όπερα του Τζουζέπε Βέρντι *[[Τροβατόρε]]* κάνει πρεμιέρα στη Ρώμη.
*19 Μαρτίου - Οι δυνάμεις των Ταϊπίνγκ καταλαμβάνουν τη Ναντσίνγκ.
*2 Ιουλίου - Ο ρωσικός στρατός διασχίζει τον ποταμό Προύθο και εισβάλει στην παραδουνάβια ηγεμονία της Μολδοβλαχίας ανάβοντας τη σπίθα που πυροδότησε τον Κριμαϊκό Πόλεμο.
*18 Αυγούστου - Ισχυρότατος σεισμός μεγέθους 6,8 Ρίχτερ καταστρέφει κτίρια στην Θήβα την Χαλκίδα και την Αταλάντη και αφήνει 13 νεκρούς ενώ προκαλείται τσουνάμι στον Ευβοϊκό κόλπο από της κατολισθήσεις.
*24 Σεπτεμβρίου - Η Νέα Καληδονία γίνεται επίσημα κτήση της Γαλλίας.
*29 Σεπτεμβρίου - Ισχυρός μετασεισμός 6,4 Ρίχτερ καταστρέφει ότι άφησε ο προηγούμενος σεισμός των 6,8 Ρίχτερ στην Θήβα.
*
*4 Οκτωβρίου - Κριμαϊκός Πόλεμος: Η Οθωμανική Αυτοκρατορία κηρύττει τον πόλεμο στη Ρωσική Αυτοκρατορία.
*30 Νοεμβρίου - Κριμαϊκός Πόλεμος: Ναυμαχία της Σινώπης. Το αυτοκρατορικό ρωσικό ναυτικό καταστρέφει τον οθωμανικό στόλο στη Σινώπη. 
*30 Δεκεμβρίου - Η Αγορά του Γκάντσντεν: Οι Ηνωμένες Πολιτείες Αμερικής αγοράζουν γη από το Μεξικό για να διευκολύνουν την κατασκευή σιδηροδρόμου στις νοτιοδυτικές πολιτείες.
*31 Δεκεμβρίου - Ο Μπέντζαμιν Χώκινς και ο σερ Ρίτσαρντ Όουεν παραθέτουν δείπνο μέσα σ' ένα μοντέλο ιγκουανόδοντα στο νότιο Λονδίνο.

## Γεννήσεις

*2 Φεβρουαρίου - Γεώργιος Σουρής, Έλληνας ποιητής
*14 Μαρτίου - Φέρντιναντ Χόντλερ, Ελβετός ζωγράφος
*30 Μαρτίου - Βίνσεντ βαν Γκογκ, Ολλανδός ζωγράφος
*28 Μαΐου - Καρλ Λάρσον, Σουηδός ζωγράφος
*3 Ιουνίου - Φλίντερς Πέτρι, Άγγλος αιγυπτιολόγος
*18 Ιουλίου - Χέντρικ Λόρεντς, Ολλανδός φυσικός
*30 Αυγούστου - Παναγιώτης Δαγκλής, Έλληνας στρατιωτικός και πολιτικός
*31 Αυγούστου - Αλεξέι Αλεξέγεβιτς Μπρουσίλοφ, Ρώσος στρατηγός
*19 Σεπτεμβρίου - Μιχαήλ Β΄, δούκας της Μπραγκάνσα
*21 Σεπτεμβρίου - Χάικε Κάμερλιν, Ολλανδός φυσικός
*26 Δεκεμβρίου - Βίλελμ Ντέρπφελντ, Γερμανός αρχιτέκτονας
*Κωνσταντίνος Δαμιανός, Έλληνας στρατιωτικός
*Μιχάλης Διαλλινάς, Έλληνας συγγραφέας
*Εμμανουήλ Μανουσογιαννάκης, Έλληνας στρατιωτικός
*Αλέξανδρος Σκουζές, Έλληνας πολιτικός
*Χρήστος Στεφανόπουλος, Έλληνας πολιτικός
*Νταμάτ Φερίντ Πασάς, Οθωμανός πολιτικός
*Φώτιος, Πατριάρχης Αλεξανδρείας

## Θάνατοι

*16 Ιανουαρίου - Ράινερ Ιωσήφ, αρχιδούκας της Αυστρίας
*17 Μαρτίου - Κρίστιαν Ντόπλερ, Αυστριακός μαθηματικός
*2 Οκτωβρίου - Φρανσουά Αραγκό, Γάλλος μαθηματικός, φυσικός, αστρονόμος και πολιτικός
*15 Νοεμβρίου - Μαρία Β', βασίλισσα της Πορτογαλίας
*Μερί-Ζοζέφ Μπλοντέλ  Γάλλος ζωγράφος 
*Κόμης Ιωσήφ Λουδοβίκος Έλληνας πολιτικός 

## Εξωτερικοί σύνδεσμοι
* 

Κατηγορία:Έτη
1854

*Η παρούσα σελίδα αφορά το έτος 1854 κατά το [[Γρηγοριανό ημερολόγιο]] *

## Γεγονότα
*4 Ιανουαρίου - Ο πλοίαρχος του *Σάμαρανγκ*, Ουίλιαμ ΜακΝτόναλντ, ανακαλύπτει τις νήσους ΜακΝτόναλντ.
*7 Φεβρουαρίου - Εγκρίνεται ο νόμος για την ίδρυση του Ελβετικού Ομοσπονδιακού Ινστιτούτου Τεχνολογίας. Οι διδασκαλίες ξεκίνησαν στις 16 Οκτωβρίου του 1855. 
*20 Μαρτίου - Ιδρύεται το Ρεπουμπλικανικό Κόμμα των Ηνωμένων Πολιτειών.
*24 Μαρτίου - Καταργείται η δουλεία στη Βενεζουέλα.
*28 Μαρτίου - Κριμαϊκός Πόλεμος: η Γαλλία και η Μεγάλη Βρετανία κηρύσσουν πόλεμο στη Ρωσία.
*9 Αυγούστου - Ο Χένρι Ντέιβιντ Θόρω δημοσιεύει το *Γουόλντεν*.
*27 Σεπτεμβρίου - Το ατμόπλοιο *SS Arctic* βυθίζεται με απολογισμό 300 νεκρούς. Το γεγονός σηματοδοτεί την πρώτη μεγάλη καταστροφή στον Ατλαντικό Ωκεανό.
*6 Οκτωβρίου - Στην Αγγλία, λίγο μετά τα μεσάνυχτα ξεσπά μεγάλη πυρκαγιά στο Νιούκασλ και το Γκέιτσχεντ με απολογισμό 53 νεκρούς και εκατοντάδες τραυματίες.
*21 Οκτωβρίου - Η Φλόρενς Νάιτινγκεϊλ και προσωπικό 38 νοσοκόμων στέλνονται στον Κριμαϊκό Πόλεμο.
*25 Οκτωβρίου - Κατά τη διάρκεια του Κριμαϊκού πολέμου διεξάγεται η Μάχη της Μπαλακλάβας (Επέλαση της Ελαφράς Ταξιαρχίας).
*5 Νοεμβρίου - Κριμαϊκός Πόλεμος: οι συμμαχικές δυνάμεις νικούν το ρωσικό αυτοκρατορικό στρατό στη μάχη του Ίνκερμαν.
*14 Νοεμβρίου - Ο Κωνσταντίνος Γαλάτης εκλέγεται δήμαρχος Αθηναίων.
*3 Δεκεμβρίου - Πάνω από 20 εργάτες ορυχείων χρυσού σκοτώνονται από στρατιώτες στο Μπαλαράτ της Βικτώριας (Αυστραλία) σε μία εξέγερση για τις άδειες εξόρυξης.
*8 Δεκεμβρίου - Στο αποστολικό του διάταγμα *Ineffabilis Deus*, ο Πάπας Πίος Θ΄ κηρύσσει το δογματικό ορισμό της Αμώμου Σύλληψης, η οποία υποστηρίζει ότι η Παναγία συνελήφθη χωρίς το προπατορικό αμάρτημα.

## Γεννήσεις

*1 Ιανουαρίου - Τζέιμς Φρέιζερ, Σκωτσέζος ανθρωπολόγος
*9 Φεβρουαρίου - Αλέτα Ενριέτα Γιάκομπς, Ολλανδέζα ιατρός
*18 Φεβρουαρίου - Γεώργιος Λαμπάκης, Έλληνας θεολόγος
*14 Μαρτίου - Πάουλ Έρλιχ, Γερμανός επιστήμονας
*15 Μαρτίου - Έμιλ φον Μπέρινγκ, Γερμανός ιατρός
*20 Απριλίου- Γεράσιμος Τανταλίδης Έλληνας ιεράρχης
*29 Απριλίου - Ανρί Πουανκαρέ, Γάλλος μαθηματικός και φυσικός
*29 Απριλίου - Πάβελ φον Ρένενκαμπφ, Ρώσος στρατιωτικός
*15 Μαΐου - Γιάννης Ψυχάρης, Έλληνας συγγραφέας και γλωσσολόγος
*24 Μαΐου - Πρίγκιπας Λουδοβίκος του Μπάττενμπεργκ
*13 Ιουλίου - Αρίσταρχος Μπελοπόλσκυ, Ρώσος αστρονόμος
*22 Αυγούστου - Μίλαν Γ΄ Ομπρένοβιτς, βασιλιάς της Σερβίας
*1 Σεπτεμβρίου - Ένγκελμπερτ Χούμπερντινκ, Γερμανός συνθέτης
*3 Οκτωβρίου - Ουίλιαμ Κρόουφορντ Γκόργκας, Αμερικανός ιατρός και στρατηγός
*11 Οκτωβρίου - Αδέλα Ζαμούδιο Ριβέρο, Βολιβιανή συγγραφέας και ποιήτρια
*16 Οκτωβρίου - Καρλ Κάουτσκι, Γερμανός πολιτικός
*16 Οκτωβρίου - Όσκαρ Ουάιλντ, Ιρλανδός συγγραφέας
*20 Οκτωβρίου - Αρθούρος Ρεμπώ, Γάλλος ποιητής
*21 Νοεμβρίου - Πάπας Βενέδικτος ΙΕ΄
*Άραμις, Έλληνας βαρύτονος
*Νικόλαος Βώκος, Έλληνας ζωγράφος
*Κωνσταντίνος Μοσχόπουλος, Έλληνας στρατιωτικός
*Νικόλαος Παρασκευόπουλος, Έλληνας ηθοποιός
*

## Θάνατοι

*Νταβίντ Πατσίφικο, Ισπανοεβραίος και πρόξενος της Πορτογαλίας στην Ελλάδα.
*27 Μαρτίου - Κάρολος Γ', δούκας της Πάρμας
*6 Ιουλίου - Γκέοργκ Ωμ, Γερμανός φυσικός

## Εξωτερικοί σύνδεσμοι
* 

Κατηγορία:Έτη
1855

*Η παρούσα σελίδα αφορά το έτος 1855 κατά το [[Γρηγοριανό ημερολόγιο]] *

## Γεγονότα
*11 Φεβρουαρίου - Ο Θεόδωρος Β' στέφεται αυτοκράτορας της Αιθιοπίας.
*1 Ιουνίου - Ο Αμερικανός τυχοδιώκτης Γουίλιαμ Γουόκερ κατακτά τη Νικαράγουα.
*28 Ιουνίου - Ιδρύεται στη Βόρεια Αμερική η αδερφότητα Σίγμα Χι.
*4 Ιουλίου - Δημοσιεύεται στο Μπρούκλιν της Νέας Υόρκης, η πρώτη έκδοση της ποιητικής συλλογής του Ουώλτ Ουίτμαν *Φύλλα Χλόης*.
*1 Αυγούστου - Πραγματοποιείται η πρώτη ανάβαση στο Μόντε Ρόζα, τη δεύτερη ψηλότερη κορυφή των Άλπεων.
*9 Σεπτεμβρίου - Κριμαϊκός Πόλεμος: Λήγει η πολιορκία της Σεβαστούπολης καθώς οι ρωσικές δυνάμεις εγκαταλείπουν την πόλη.
*17 Νοεμβρίου - Ο Ντέιβιντ Λίβινγκστον γίνεται ο πρώτος Ευρωπαίος που βλέπει τους καταρράκτες της Βικτωρίας στα σημερινά σύνορα Ζάμπιας και Ζιμπάμπουε.
* Ο Ο Γάλλος ποιητής Σαρλ Μποντελέρ δημοσιεύει *Τα Άνθη του Κακού*.

## Γεννήσεις

*16 Ιανουαρίου - Ελέανορ Μαρξ, Αγγλίδα ακτιβίστρια
*17 Φεβρουαρίου - Όθων Λίμαν φον Σάντερς, Γερμανός στρατηγός
*13 Μαρτίου - Πέρσιβαλ Λόουελ, Αμερικανός αστρονόμος
*9 Απριλίου - Παύλος Κουντουριώτης, Έλληνας στρατιωτικός και πολιτικός
*28 Απριλίου - Ζουζέ Μαλιόα, Πορτογάλος ζωγράφος
*9 Σεπτεμβρίου - Χιούστον Στιούαρτ Τσάμπερλεν, Άγγλος συγγραφέας
*10 Σεπτεμβρίου - Ρόμπερτ Κόλντεβαϊ, Γερμανός αρχαιολόγος
*5 Νοεμβρίου - Γιουτζήν Ντεμπς, Αμερικανός πολιτικός
*8 Νοεμβρίου - Νικόλαος Τριανταφυλλάκος, Έλληνας πολιτικός
*9 Νοεμβρίου - Αλέξανδρος Ζαΐμης, Έλληνας πολιτικός
*16 Νοεμβρίου - Τομάζο Τιττόνι, Ιταλός πολιτικός
*Νικόλαος Ντάλλης, Έλληνας επιχειρηματίας και ευεργέτης
*Ηρακλής Χαλικιόπουλος, Έλληνας ηθοποιός

## Θάνατοι

*23 Φεβρουαρίου - Καρλ Φρίντριχ Γκάους, Γερμανός μαθηματικός, αστρονόμος και φυσικός
*2 Μαρτίου - Νικόλαος Α', τσάρος της Ρωσίας
*10 Μαρτίου - Κάρλος Μαρία, κόμης της Μολίνα, πρίγκιπας της Ισπανίας.
*21 Μαρτίου - Κίτσος Τζαβέλας, Έλληνας αγωνιστής και πολιτικός
*31 Μαρτίου - Σαρλότ Μπροντέ, Αγγλίδα συγγραφέας
*11 Νοεμβρίου - Σαίρεν Κίρκεγκωρ, Δανός φιλόσοφος
*26 Νοεμβρίου - Άνταμ Μιτσκιέβιτς, Πολωνός ποιητής
*Δημήτριος Παπανικολής, Έλληνας αγωνιστής

## Εξωτερικοί σύνδεσμοι
* 

Κατηγορία:Έτη
1852

*Η παρούσα σελίδα αφορά το έτος 1852 κατά το [[Γρηγοριανό ημερολόγιο]] *

## Γεγονότα
*17 Ιανουαρίου - Το Ηνωμένο Βασίλειο αναγνωρίζει την ανεξαρτησία των αποικιών των Μπόερς στο Τράνσβααλ.
*5 Φεβρουαρίου - Ανοίγει για το κοινό το νέο μουσείο Ερμιτάζ στην Αγία Πετρούπολη της Ρωσίας, ένα από τα μεγαλύτερα και παλαιότερα μουσεία στον κόσμο.
*20 Μαρτίου - Εκδίδεται το μυθιστόρημα *[[Η Καλύβα του Μπαρμπα-Θωμά]]* της Χάριετ Μπίτσερ Στόου.
*19 Σεπτεμβρίου - Στη Νάπολη, ο Ανιμπάλε ντε Γκάσπαρις ανακαλύπτει τον αστεροειδή 20 Μασσαλία.
*24 Σεπτεμβρίου - Το πρώτο αερόπλοιο που τροφοδοτείται από κινητήρα, κατασκευασμένο από τον Ανρί Ζιφάρ, ταξιδεύει 27 χιλιόμετρα από το Παρίσι μέχρι την Τραπ.
*11 Οκτωβρίου - Εγκαινιάζεται το πανεπιστήμιο του Σίδνεϊ, το παλαιότερο πανεπιστήμιο της Αυστραλίας.
*4 Νοεμβρίου - Ο Καμίλο Μπένσο, Κόμης του Καβούρ, γίνεται πρωθυπουργός του Πεδεμόντιου-Σαρδηνίας.
*16 Νοεμβρίου - Ο Άγγλος αστρονόμος Τζον Ράσελ Χιντ ανακαλύπτει τον αστεροειδή 22 Καλλιόπη.
*2 Δεκεμβρίου - Ο Λουδοβίκος Ναπολέων Βοναπάρτης γίνεται αυτοκράτορας των Γάλλων ως Ναπολέων Γ΄.

## Γεννήσεις

*1 Ιανουαρίου - Εζέν-Ανατόλ Ντεμαρσέ, Γάλλος χημικός
*12 Ιανουαρίου - Ζοζέφ Ζοφρ, Γάλλος στρατηγός
*13 Φεβρουαρίου - Ίων Λούκα Καρατζιάλε, Ρουμάνος συγγραφέας
*16 Φεβρουαρίου - Κάρολος Ρώσσελ, Αμερικανός ευαγγελιστής
*16 Φεβρουαρίου - Θεόδωρος Ράλλης, Έλληνας ζωγράφος
*3 Μαρτίου - Νικόλαος Πολίτης, Έλληνας λαογράφος
*22 Απριλίου - Γουλιέλμος Δ΄, μέγας δούκας του Λουξεμβούργου
*25 Απριλίου - Γεώργιος Σωτηριάδης, Έλληνας αρχαιολόγος
*1 Μαΐου - Σαντιάγο Ραμόν ι Καχάλ, Ισπανός ιστολόγος και νευροεπιστήμονας
*25 Ιουνίου - Αντόνι Γκαουντί, Ισπανός αρχιτέκτονας
*30 Αυγούστου - Ιάκωβος Ερρίκος βαν'τ Χοφ, Ολλανδός χημικός
*6 Σεπτεμβρίου - Χαράλαμπος Άννινος, Έλληνας συγγραφέας
*2 Οκτωβρίου - Ουίλιαμ Ράμσεϊ, Σκωτσέζος χημικός
*9 Οκτωβρίου - Εμίλ Φίσερ, Γερμανός χημικός
*14 Οκτωβρίου - Δημήτριος Καμπούρογλου, Έλληνας συγγραφέας
*3 Νοεμβρίου - Μέιτζι, αυτοκράτορας της Ιαπωνίας
*15 Δεκεμβρίου - Ανρί Μπεκερέλ, Γάλλος φυσικός
*19 Δεκεμβρίου - Άλμπερτ Αβραάμ Μάικελσον, Γερμανός φυσικός
*Μελέτιος Σακελλαρόπουλος, Έλληνας μητροπολίτης

## Θάνατοι

*6 Ιανουαρίου - Λουί Μπράιγ, Γάλλος καθηγητής, εφευρέτης του κώδικα Μπράιγ
*11 Ιουνίου - Καρλ Μπριουλόφ, Ρώσος ζωγράφος
*29 Ιουνίου - Χένρι Κλέι, Αμερικανός πολιτικός
*27 Νοεμβρίου - Άντα Λάβλεϊς, Αγγλίδα μαθηματικός
*Νικολάι Γκόγκολ, Ρώσος συγγραφέας

## Εξωτερικοί σύνδεσμοι
* 

Κατηγορία:Έτη
Αργία

Η **αργία** είναι μια συγκεκριμένη ημέρα ή μια περίοδος μερικών ημερών κατά την οποία σταματούν εσκεμμένα οι περισσότερες παραγωγικές δραστηριότητες, όπως η λειτουργία των καταστημάτων και επιχειρήσεων και των δημόσιων υπηρεσιών. Οι αργίες μπορεί να έχουν θρησκευτικό χαρακτήρα ή να καθιερώνονται σε ανάμνηση σημαντικών στιγμών στην ιστορία ενός κράτους ή μιας πόλης, όπως επαναστάσεων, νικών σε πολέμους κ.α. Μια αργία συνήθως αφορά την επικράτεια μιας χώρας αλλά υπάρχουν και τοπικές αργίες που αφορούν μια πόλη που γιορτάζει τον πολιούχο της ή την απελευθέρωσή της από ξένη κατοχή.

Η πιο γνωστή αργία, που τηρείται σε πολλές, χριστιανικές κυρίως, χώρες, είναι η ημέρα Κυριακή. Το αντίστοιχό της για το Ισραήλ είναι το Σάββατο και για τις ισλαμικές χώρες η Παρασκευή. Άλλη γνωστή αργία είναι η Πρωτοχρονιά που γιορτάζεται σχεδόν παντού. Στις χώρες όπου ο χριστιανισμός είναι κύρια θρησκεία, αργία θεωρούνται τα Χριστούγεννα, ενώ σε μουσουλμανικές αργία αποτελεί το Μπαϊράμι. Η ημέρα της Πρωτομαγιάς, αν και επίσημα θεσμοθετημένη αργία σε πολλές χώρες, από το εργατικό κίνημα θεωρείται απεργία.

Στην Ελλάδα, οι αργίες στις δημόσιες υπηρεσίες αλλά και για τις ιδιωτικές επιχειρήσεις είναι δώδεκα. Οκτώ σταθερές, η Πρωτοχρονιά (1 Ιανουαρίου), τα Θεοφάνια (6 Ιανουαρίου), η Εθνική Επέτειος της Επανάστασης του 1821 (25 Μαρτίου), η Εργατική Πρωτομαγιά (1 Μαΐου), η Κοίμηση της Θεοτόκου (15 Αυγούστου), η Επέτειος του ΟΧΙ (28 Οκτωβρίου), τα Χριστούγεννα ( 25 Δεκεμβρίου) και η δεύτερη μέρα των Χριστουγέννων (26 Δεκεμβρίου) και τέσσερις κινητές, η Καθαρά Δευτέρα, η Μεγάλη Παρασκευή, η Δευτέρα μετά το Πάσχα και η Δευτέρα του Αγίου Πνεύματος. Το Πάσχα δεν υπολογίζεται ως αργία στο Δημόσιο και στις περισσότερες ιδιωτικές επιχειρήσεις γιατί, ούτως ή άλλως ως Κυριακή είναι αργία.

## Δείτε επίσης
* Επίσημες αργίες στην Ελλάδα
* Κατάλογος πόλεων και πολιούχων αγίων
Υπολογιστής (αποσαφήνιση)

Η λέξη **υπολογιστής** μπορεί να σημαίνει τα εξής:

* Ηλεκτρονικός υπολογιστής
* Αυτός που υπολογίζει, που ακολουθεί μια συγκεκριμένη διαδικασία η οποία παράγει συγκεκριμένο αποτέλεσμα και το οποίο μπορεί να επαναληφθεί με σχετική ακρίβεια.
* Προσωπικός υπολογιστής, συνήθως χρησιμοποιείται από έναν τελικό χρήστη
1826

*Η παρούσα σελίδα αφορά το έτος 1826 κατά το [[Γρηγοριανό ημερολόγιο]] *

## Γεγονότα
*30 Ιανουαρίου - Ανοίγει η Κρεμαστή Γέφυρα του Μενάι, η οποία θεωρείται η πρώτη σύγχρονη κρεμαστή γέφυρα του κόσμου, που συνδέει το νησί Άνγκλεσι με τη βορειοδυτική ακτή της Ουαλίας.
*11 Φεβρουαρίου - Ιδρύεται το Πανεπιστημιακό Κολέγιο Λονδίνου με το όνομα *[[Πανεπιστήμιο του Λονδίνου]]*.
*6 Απριλίου - Συνέρχεται η Γ΄ Εθνοσυνέλευση Επιδαύρου.
*10 Απριλίου - Έξοδος του Μεσολογγίου. Η πολιορκία του Μεσολογγίου τελειώνει με τη σφαγή χιλιάδων Ελλήνων υπερασπιστών από τους Οθωμανούς πολιορκητές.
*26 Μαΐου - Ηρωική έξοδος Ελλήνων αγωνιστών κατά την πολιορκία της Βαρνάκοβας.
*4 Ιουλίου - Ο Τόμας Τζέφερσον, τρίτος πρόεδρος των Ηνωμένων Πολιτειών, πεθαίνει την ίδια μέρα με τον Τζον Άνταμς, δεύτερο πρόεδρο των Η.Π.Α., την πεντηκοστή επέτειο από την υιοθέτηση της Διακήρυξης της Ανεξαρτησίας των ΗΠΑ.
*18 Ιουλίου - Σε μάχη στο χωριό Μεχμέταγα (Γαρέα Μαντινείας) οι ελληνικές δυνάμεις συντρίβουν τους Τουρκοαιγύπτιους σκοτώνοντας περισσότερους από 300 εχθρούς. 
*28 Αυγούστου - Ξεκινά η τριήμερη Μάχη του Πολυαράβου όπου οι Μανιάτες αντιμετωπίζουν το στρατό του Ιμπραήμ. Η μάχη θα ολοκληρωθεί στις 30 Αυγούστου. Οι απώλειες των Αράβων ήταν 1.100 νεκροί και 1.400 περίπου τραυματίες, οι δε των Ελλήνων 28 νεκροί και 75 τραυματίες.
*11 Σεπτεμβρίου - Ο Γουίλιαμ Μόργκαν, πρώην ελευθεροτέκτονας, συλλαμβάνεται για χρέη αφού δήλωσε ότι θα εκδώσει τα *[http://www.gutenberg.org/files/18136/18136-h/18136-h.htm Μυστήρια του Ελεύθερου Τεκτονισμού]*, ένα βιβλίο κατά του ελευθεροτεκτονισμού. Αυτό θέτει σε κίνηση τα γεγονότα που οδηγούν στη μυστηριώδη εξαφάνισή του.
*11 Νοεμβρίου - Η Αίγινα γίνεται πρωτεύουσα του νεοσύστατου ελληνικού κράτους.
*25 Νοεμβρίου - Η φρεγάτα ''Ελλάς'' φτάνει στο Ναύπλιο για να γίνει η πρώτη ναυαρχίδα του Ελληνικού Πολεμικού Ναυτικού. 
*5 Δεκεμβρίου - Οι Έλληνες υπό τον Γεώργιο Καραϊσκάκη νικούν τους Οθωμανούς στο Τουρκοχώρι.
*7 Δεκεμβρίου - Ο Γεώργιος Καραϊσκάκης νικά τους Οθωμανούς στο Τουρκοχώρι Ελάτειας.

## Γεννήσεις

*19 Ιανουαρίου - Γουσταύος Χέρτσμπεργκ, Γερμανός ιστορικός
*27 Ιανουαρίου - Μιχαήλ Σαλτίκοφ-Στσεντρίν, Ρώσος συγγραφέας
*6 Απριλίου - Γκυστάβ Μορώ, Γάλλος ζωγράφος
*3 Μαΐου - Κάρολος ΙΕ', βασιλιάς της Σουηδίας
*5 Μαΐου - Ευγενία ντε Μοντίχο, αυτοκράτειρα της Γαλλίας
*17 Σεπτεμβρίου - Μπέρναρντ Ρίμαν, Γερμανός μαθηματικός
*24 Νοεμβρίου - Κάρλο Κολόντι, Ιταλός συγγραφέας
*Κοσμάς Δουμπιώτης, Έλληνας πολιτικός
*Γεράσιμος Μαρκοράς, Έλληνας ποιητής

## Θάνατοι

*10 Μαρτίου - Ιωάννης ΣΤ', βασιλιάς της Πορτογαλίας
*30 Μαΐου - Παλαιών Πατρών Γερμανός Γ΄, Έλληνας μητροπολίτης 
*3 Ιουνίου - Νικολάι Καραμζίν, Ρώσος συγγραφέας
*5 Ιουνίου - Καρλ Μαρία φον Βέμπερ, Γερμανός συνθέτης
*7 Ιουνίου - Γιόζεφ φον Φράουνχοφερ, Γερμανός φυσικός
*4 Ιουλίου - Τζον Άνταμς, 2ος πρόεδρος των Η.Π.Α.
*4 Ιουλίου - Τόμας Τζέφερσον, 3ος πρόεδρος των Η.Π.Α.
*22 Ιουλίου - Τζιουζέπε Πιάτσι, Ιταλός αστρονόμος
*1 Οκτωβρίου - Γιάννης Γκούρας, Έλληνας οπλαρχηγός
*25 Οκτωβρίου - Φιλίπ Πινέλ, Γάλλος ψυχίατρος
*23 Νοεμβρίου - Γιόχαν Μπόντε, Γερμανός αστρονόμος

## Εξωτερικοί σύνδεσμοι
* 

Κατηγορία:Έτη
1829

*Η παρούσα σελίδα αφορά το έτος 1829 κατά το [[Γρηγοριανό ημερολόγιο]] *

## Γεγονότα
*19 Ιανουαρίου - Πρεμιέρα του Α' μέρους του *Φάουστ* του Γιόχαν Βόλφγκανγκ Γκαίτε.
*4 Μαρτίου - Ο Άντριου Τζάκσον διαδέχεται τον Τζον Κουίνσι Άνταμς ως πρόεδρος των Η.Π.Α.
*11 Μαρτίου - Ο Γερμανός συνθέτης Φέλιξ Μέντελσον-Μπαρτόλντυ διευθύνει στο Βερολίνο την πρώτη εκτέλεση του ορατόριου *[[Κατά Ματθαίον Πάθη (Μπαχ)|Κατά Ματθαίον Πάθη]]* του Γιόχαν Σεμπάστιαν Μπαχ μετά τον θάνατο του τελευταίου το 1750. Η επιτυχία αυτής της απόδοσης πυροδοτεί μία αναβίωση του ενδιαφέροντος για τον Μπαχ.
*7 Απριλίου - Ο Τζόζεφ Σμιθ αρχίζει τη μετάφραση του Βιβλίου του Μόρμον. 
*23 Μαΐου - Ο Κίριλ Ντέμιαν λαμβάνει δίπλωμα ευρεσιτεχνίας για το ακορντεόν στη Βιέννη της Αυστριακής αυτοκρατορίας.
*5 Ιουνίου - Το HMS *Pickle* καταλαμβάνει το δουλεμπορικό πλοίο *Voladora* στα ανοικτά των ακτών της Κούβας.
*10 Ιουνίου - Λαμβάνει χώρα ο πρώτος κωπηλατικός αγώνας μεταξύ του Πανεπιστημίου της Οξφόρδης και του Πανεπιστημίου του Κέιμπριτζ στον Τάμεση.
*23 Ιουλίου - Στις Ηνωμένες Πολιτείες Αμερικής, ο Γουίλιαμ Όστιν Μπαρτ λαμβάνει δίπλωμα ευρεσιτεχνίας για τον τυπογράφο, πρόδρομο της γραφομηχανής.
*12 Σεπτεμβρίου - Οι Έλληνες νικούν στη μάχη της Πέτρας, την τελευταία μάχη της Ελληνικής Επανάστασης.
*14 Σεπτεμβρίου - Η Οθωμανική Αυτοκρατορία υπογράφει τη Συνθήκη της Αδριανούπολης, τερματίζοντας έτσι το Ρωσοτουρκικό Πόλεμο.
*29 Σεπτεμβρίου - Ιδρύεται η Μητροπολιτική Αστυνομία του Λονδίνου.
*1 Οκτωβρίου - Ιδρύεται το Νοτιοαφρικανικό Κολλέγιο στο Κέιπ Τάουν της Νότιας Αφρικής.

## Γεννήσεις

*10 Ιανουαρίου - Επαμεινώνδας Δεληγεώργης, Έλληνας πολιτικός
*17 Ιανουαρίου - Κάθριν Μπουθ, η Μητέρα του Στρατού της Σωτηρίας
*21 Ιανουαρίου - Όσκαρ Β', βασιλιάς της Σουηδίας
*26 Φεβρουαρίου - Λίβαϊ Στρως, Αμερικανός σχεδιαστής ρούχων
*2 Μαρτίου - Θεόδωρος Φαλέζ - Κολοκοτρώνης, Έλληνας πολιτικός
*10 Απριλίου - Γουίλιαμ Μπουθ, Άγγλος ιδρυτής του Στρατού της Σωτηρίας
*12 Μαΐου - Παύλος Καρρέρ, Έλληνας συνθέτης
*8 Ιουνίου - Τζων Έβερετ Μίλαι, Άγγλος ζωγράφος
*Ιούνιος - Τζερόνιμο, Ινδιάνος πολεμιστής
*12 Σεπτεμβρίου - Άνσελμ Φόιερμπαχ, Γερμανός ζωγράφος
*5 Οκτωβρίου - Τσέστερ Άρθουρ, 21ος πρόεδρος των Η.Π.Α.
*15 Οκτωβρίου - Έιζαφ Χωλ, Αμερικανός αστρονόμος
*28 Νοεμβρίου - Αντόν Ρουμπινστάιν, Ρώσος πιανίστας και συνθέτης
*Νικόλαος Κουνελάκης, Έλληνας ζωγράφος

## Θάνατοι

*11 Φεβρουαρίου - Αλεξάντρ Γκριμπογέντοφ, Ρώσος θεατρικός συγγραφέας και διπλωμάτης
*16 Φεβρουαρίου - Φρανσουά Ζοζέφ Γκοσέκ, Γάλλος συνθέτης
*6 Απριλίου - Νιλς Χένρικ Άμπελ, Νορβηγός μαθηματικός
*18 Δεκεμβρίου - Ζαν Μπατίστ Λαμάρκ, Γάλλος επιστήμονας

## Εξωτερικοί σύνδεσμοι
* 

Κατηγορία:Έτη
1832

*Η παρούσα σελίδα αφορά το έτος 1832 κατά το [[Γρηγοριανό ημερολόγιο]] *

## Γεγονότα
*9 Φεβρουαρίου - Το Νομοθετικό Συμβούλιο της Φλόριντα χορηγεί καταστατικό χάρτη πόλης στο Τζάκσονβιλ.
*12 Φεβρουαρίου - Ο Ισημερινός προσαρτά τα νησιά Γκαλαπάγκος.
*24 Μαρτίου - Στο Οχάιο, μία ομάδα ανδρών κτυπάει και αλείφει με πίσσα και φτερά τον ηγέτη των Μορμόνων Τζόζεφ Σμιθ.
*7 Μαΐου - Αναγνωρίζεται με το Πρωτόκολλο του Λονδίνου η ανεξαρτησία της Ελλάδας.
*5 Ιουνίου - Ξεσπά στο Παρίσι η Ιουνιανή Εξέγερση, σε μία προσπάθεια να ανατραπεί η μοναρχία του Λουδοβίκου Φιλίππου.
*21 Ιουλίου - Υπογράφεται η συνθήκη της Κωνσταντινούπολης με την οποία η Οθωμανική Αυτοκρατορία αποδέχεται τη δημιουργία ανεξάρτητου ελληνικού κράτους με συγκεκριμένη οριοθεσία. 
*21 Δεκεμβρίου - Οι αιγυπτιακές δυνάμεις νικούν τα οθωμανικά στρατεύματα στη μάχη του Ικονίου.
*28 Δεκεμβρίου - Ο Τζον Καλχούν γίνεται ο πρώτος αντιπρόεδρος των ΗΠΑ που παραιτείται από τη θέση του.

## Γεννήσεις

*23 Ιανουαρίου - Εντουάρ Μανέ, Γάλλος ζωγράφος
*27 Ιανουαρίου - Λιούις Κάρολ, Άγγλος συγγραφέας
*19 Φεβρουαρίου - Καρλ Χοπφ, Γερμανός ιστορικός
*19 Απριλίου - Χοσέ Ετσεγαράι ι Εϊθαγίρρε, Ισπανός συγγραφέας
*10 Ιουνίου - Νίκολαους Όττο, Γερμανός εφευρέτης
*17 Ιουνίου - Ουίλιαμ Κρουκς, Άγγλος χημικός και φυσικός
*6 Ιουλίου - Μαξιμιλιανός Α', αυτοκράτορας του Μεξικού
*11 Ιουλίου - Χαρίλαος Τρικούπης, Έλληνας πολιτικός
*22 Σεπτεμβρίου - Γεώργιος Γρηγόριος Καντακουζηνός, Ρουμάνος πολιτικός
*2 Οκτωβρίου - Έντουαρντ Μπάρνετ Τάιλορ, Άγγλος ανθρωπολόγος
*29 Νοεμβρίου - Λουίζα Μέι Άλκοτ, Αμερικανίδα συγγραφέας
*8 Δεκεμβρίου - Μπιέρνστιερνε Μπιέρνσον, Νορβηγός συγγραφέας
*14 Δεκεμβρίου - Άνα Μπετανκούρτ, Κουβανή επαναστάτρια και φεμινίστρια
*15 Δεκεμβρίου - Γουστάβος Άιφελ, Γάλλος μηχανικός
*Νικηφόρος Λύτρας, Έλληνας ζωγράφος
*Νεόφυτος Η', Πατριάρχης Κωνσταντινουπόλεως
*Χρήστος Νταβέλης, Έλληνας ληστής

## Θάνατοι

*3 Φεβρουαρίου - Τζορτζ Κραμπ, Άγγλος ποιητής
*4 Μαρτίου - Ζαν-Φρανσουά Σαμπολιόν, Γάλλος αιγυπτιολόγος
*10 Μαρτίου - Μούτσιο Κλεμέντι, Ιταλός συνθέτης και πιανίστας
*22 Μαρτίου - Γιόχαν Βόλφγκανγκ Γκαίτε, Γερμανός συγγραφέας
*31 Μαΐου - Εβαρίστ Γκαλουά, Γάλλος μαθηματικός
*6 Ιουνίου - Τζέρεμι Μπένθαμ, Άγγλος φιλόσοφος
*11 Αυγούστου - Κλοντ Αντουάν, Γάλλος μηχανικός και πολιτικός
*21 Σεπτεμβρίου - Γουόλτερ Σκοτ, Σκωτσέζος συγγραφέας
*9 Νοεμβρίου - Ελισάβετ Μουτζάν-Μαρτινέγκου, Ελληνίδα συγγραφέας

## Εξωτερικοί σύνδεσμοι
* 

Κατηγορία:Έτη
1833

*Η παρούσα σελίδα αφορά το έτος 1833 κατά το [[Γρηγοριανό ημερολόγιο]] *

## Γεγονότα
*3 Ιανουαρίου - Επαναφορά της βρετανικής κυριαρχίας επί των νήσων Φώκλαντ στο νότιο Ατλαντικό.
*25 Ιανουαρίου - Άφιξη του βασιλιά Όθωνα στο Ναύπλιο. 
*6 Φεβρουαρίου - Ο Όθων γίνεται ο πρώτος βασιλιάς της Ελλάδας. 
*8 Φεβρουαρίου - Με βασιλικό διάταγμα του Όθωνα, αντικαθίσταται ο φοίνικας με τη δραχμή.
*4 Μαρτίου - Ο Άντριου Τζάκσον ορκίζεται για τη δεύτερη θητεία του ως πρόεδρος των Ηνωμένων Πολιτειών.
*27 Μαρτίου - Ο Γεώργιος Λουδοβίκος φον Μάουρερ, αρμόδιος για τα εκκλησιαστικά θέματα του Συμβουλίου της οθωνικής Αντιβασιλείας, συγκροτεί κληρικολαϊκή νομοπαρασκευαστική επιτροπή υπό την προεδρία του Σπυρίδωνα Τρικούπη με σκοπό την εκπόνηση οριστικού σχεδίου διοίκησης της Εκκλησίας της Ελλάδος.
*25 Μαΐου - Δημοσιεύεται το Χιλιανό Σύνταγμα του 1833.
*1 Ιουνίου -  Συστήνεται με βασιλικό διάταγμα η Ελληνική Χωροφυλακή.
*9 Ιουνίου - Το Ντουμπάι αποκτά ανεξαρτησία από τη Βρετανική Αυτοκρατορία.
*25 Νοεμβρίου - Ένας ισχυρότατος υποθαλάσσιος σεισμός χτυπά τη Σουμάτρα, δημιουργώντας ένα τεράστιο τσουνάμι σε όλο το μήκος των ακτών της Ινδονησίας.
*Ο Καρλ Φρίντριχ Γκάους και ο Βίλχελμ Βέμπερ λαμβάνουν άδεια να κατασκευάσουν ηλεκτρομαγνητικό τηλέγραφο στο Γκέτινγκεν.
* Ο Βρετανός φυσικός Μάικλ Φαραντέι καθιερώνει τον θεμελειώδη νόμο της ηλεκτρόλυσης.

## Γεννήσεις

*19 Φεβρουαρίου - Ελί Ντυκομέν, Ελβετός δημοσιογράφος και ακτιβιστής
*7 Μαΐου - Γιοχάνες Μπραμς, Γερμανός συνθέτης
*30 Ιουλίου - Κάρολος Λουδοβίκος, αρχιδούκας της Αυστρίας
*20 Αυγούστου - Μπέντζαμιν Χάρρισον, 23ος πρόεδρος των Η.Π.Α.
*8 Οκτωβρίου - Έντμουντ Κλάρενς Στέντμαν, Αμερικανός συγγραφέας
*21 Οκτωβρίου - Άλφρεντ Νόμπελ, Σουηδός εφευρέτης
*12 Νοεμβρίου - Αλεξάντρ Μποροντίν, Ρώσος συνθέτης
*19 Νοεμβρίου - Βίλχελμ Ντίλταϋ, Γερμανός φιλόσοφος
*3 Δεκεμβρίου - Δημήτριος Βερναρδάκης, Έλληνας συγγραφέας

## Θάνατοι

*15 Ιανουαρίου - Μπάναστρ Τάρλετον, Άγγλος στρατηγός και πολιτικός
*6 Απριλίου - Αδαμάντιος Κοραής, Έλληνας φιλόλογος
*29 Σεπτεμβρίου - Φερδινάνδος Ζ', βασιλιάς της Ισπανίας

## Εξωτερικοί σύνδεσμοι
* 

Κατηγορία:Έτη